Odense Adresse-Contoirs Efterretninger, 1848-04-17
(Dagsposten.) Den dumdristige Revolution i Hertugdommerne befinder sig nu med en halv opløst, demoraliseret Hær, med Mistillid til sine Førere og Mismod over sine falske Beregninger, sammentrængt ved Eideren udenfor og indenfor Rendsborgs Volde, moden til der at knuses med eet Slag, og i alt Fald indskrænket til det sidste svage Haab, at en mægtig tydsk Nabostat, der indvendig befinder sig i en høist forvirret Tilstand, og udvendig trues paa begge sine Fløie, skulde sætte sin egen Formue og sine Borgeres Velfærd, sin Ære og sine Sønners Blod paa Spil, for mod al Folkeret at overfalde den mindre Stat og smykke et Par fyrstelige Forræderes meenederske Jsse med en Storhertugkrones lokkende Glands. - Spørgsmaalet er nu, hvad vil Preussen gjøre. Nationen er ikke ræd for at kæmpe mod Overmagt for sin gode Ret, for sin Ære og sin Tilværelse, men den lange Spænding trykker paa dens Bryst og tærer paa dens Mod. Hvis det forholder sig som de schleswigholsteinske Blade fortælle, at hele den preussiske Styrke endnu staaer paa den nordlige Side af Rendsborg og har skudt sine Forposter frem til Sorg broen, efterat den preussiske General er bleven oplyst om at han her er paa slesvigsk Grund, saa er Krigen faktisk erklæret, og vi begribe ikke, hvorfor der tøves og underhandles; thi der gives kun en sikker Maade til at faae Fiender ud af sit Land, det er at slaae dem. Alligevel hedder det i slesvigske Blade - thi her ere vi jo i 3 a 4 Døgn uden mindste Underretning fra Hovedqvarteret, – at der er vedtaget en 3 Dages Vaabenstilstand. Vi forstaae ikke dette Rygte. Hvorledes kan der være Vaabenstilstand, uden først at have været Krig? Hvorledes kan der indrømmes Preusserne Opsættelse af Fjendtlighedernes Begyndelse, saalænge de befinde sig paa Slesvigs Grund? Hvorledes kan Man troe paa en mindelig Afgjørelse ved Underhandling, naar Man ikke blot ved tidligere Underhandlinger har erfaret, at den preussiske Regjering er saa forudindtaget, saa uenig med sig selv og saa afhængig af op og ned brusende Meningstrømninger, at den imorgen kan bryde, hvad den idag har afsluttet: men naar Man end- ogsaa seer, at den benytter Opsættelsen til at trække flere og flere Tropper sammen i Holsteen, og dette Exempel efterfølges af de tilgrændsende Forbundsstater, - J Løverdags er ankommen den Efterretning fra Engelland, at der er afgaaet energiske Noter til Hofferne i Berlin og Hannover. Lord Palmerstons Noter have det forud for andre Statsmænds, at han ikke viger tilbage fra det, han har udtalt som sin Mening, selv om det koster Kanonkugler at sætte det igjennem, og det er vel ikke usandsynligt, at saavel den afvisende Gestus hvormed Lord P. for nylig skal have besvaret det Spørgsmaal fra Hansestæderne, om den tydske Handel i Østersøen kunde ansees for sikkret, som den Ordre, Sir Ch. Napier endelig har faaet til at gjøre sin Flaade seilklar, kan staae i Forbindelse med disse Noter og yderligere bekræfte Englands for og gunstige Stemning og Sindelag. rustning. (Fdl.)- Hs. Maj. Kongen har i Haderslev overnattet i Borgermester Lassens Huus, om Aftenen var Staden festlig illumineret. Saavel ved Ankomsten som ved Afreisen fra Haderslev (den 16de om Morgenen Kl. 8) hilsedes Hs. Maj. af Befolkningens Jubel. J Fredericia agter Kongen at paaskynde Reserve-Armeens Ud(Dyke.)